Document ID: 32005D0768

KOMISJONI OTSUS,
28. oktoober 2005,
millega muudetakse otsust 2001/618/EÜ, et lisada Prantsusmaa Aini departemang Aujeszky haigusest vabade piirkondade loetellu
(teatavaks tehtud numbri K(2005) 4178 all)
(EMPs kohaldatav tekst)
(2005/768/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) ja eriti selle artikli 10 lõiget 2,
ning arvestades järgmist:
(1)
Komisjoni 23. juuli 2001. aasta otsuses 2001/618/EÜ (Aujeszky haigusega seotud lisatagatiste kohta ühendusesiseses sigadega kauplemises, Aujeszky haigust käsitleva teabe esitamise kriteeriumide kohta ja otsuste 93/24/EMÜ ja 93/244/EMÜ kehtetuks tunnistamise kohta) (2) on sätestatud ühendusesiseses kaubanduses sigadega kauplemisel Aujeszky haiguse osas nõutavad lisatagatised ja loetelu liikmesriikide piirkondade kohta, kus on olemas Aujeszky haiguse heakskiidetud likvideerimiskavad ja mis on kõnealusest haigusest vabad.
(2)
Prantsusmaal on Aujeszky haiguse likvideerimise programmi rakendatud mitu aastat ning Aini departemang kuulub nende piirkondade hulka, kus kõnealust programmi on kasutatud.
(3)
Prantsusmaa on komisjonile esitanud täiendavad dokumendid Aini departemangu Aujeszky haigusest vaba staatuse kohta, tõendades et kõnealune haigus on sellest departemangust likvideeritud.
(4)
Seepärast tuleks vastavalt muuta otsust 2001/618/EÜ.
(5)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2001/618/EÜ I ja II lisa asendatakse käesoleva otsuse lisa tekstiga.
Artikkel 2
Käesolev otsus on adresseeritud liikmesriikidele.
Brüssel, 28. oktoober 2005

Labels: 10
0
3
6
18